text: Lukkede grænser hjælper ikke på flygtningeproblemerne
  03 januar 2016 kl. 16.29
  De frivillige hjælpere, der tager sig af flygtninge på banegården i Flensborg, er skuffede over grænserne i Europa lukker til for de mange på flugt. 
  Pelle Hansen hjælper flygtninge og migranter med at skifte tog, når de ankommer til Flensborg Banegård. - Han oplever at de fleste vil til Sverige, men selvom Sverige indfører grænsekontrol fra midnat, så oplever han ingen panik hos flygtningene.
  På flygtningenes vegne er Pelle Hansen skuffet over, at de europæsiske lande ikke finder en fælles løsning på flygtningeproblematikken, og bare skubber problemerne fra grænse til grænse.
  Ifølge Pelle Hansen og andre frivllige hjælpere i Flensborg så ved flygtningene godt, at der er grænsekontrol på vej i Sverige og måske også i Danmark. Men de er vant til forhindringer, og samtidig trætte efter måske måneders rejse, så de tager det stille og roligt.
  